Ara va de debó: Les llengües estrangeres a la secundària\nLes llengües estrangeres a la secundària\nCom les anteriors entrades, sé que aquesta no serà gaire popular, tinc coneguts que es dediquen en aquest àmbit.\nSi l'ensenyament sempre ha estat un tema fomut a l'hora de parlar amb altres, ara encara més que mai si parlem de les llengües estrangeres, ja és per fer-se l'harakiri. Per què faig ara una entrada així?\nEl nostre sistema d'ensenyament, ha estat i continua estant, patètic. Quan jo anava a l'escola, la cosa es reduia a escoltar i callar i si no ho he entès ja m'ho miraré a casa i m'ho estudiaré a casa i preguntaré a qui sigui que pugui explicar-m'ho i si la cosa continua així els demanaré als papes que em paguin un profe particular a casa, però mai de la vida ho preguntaré a classe a la profe, abans un zero, que no pas em deixin en ridícul davant de totes les nenes de la classe. Les coses han canviat, per sort, si més no, en aquest aspecte. Els nens i joves, poden preguntar si no entenen alguna cosa, poden parlar amb els seus professors. Però, els continguts, coneixements i metodologia, em fa l'efecte que dista molt d'arribar als que nosaltres vam arribar i el sistema educatiu era de pena. Ara diuen que no cal que s'aprenguin les coses de memòria, tenen un munt de sistemes per poder obtenir informació i coneixements. Però per l'experiència que tinc, em perdonaran, no em sembla que els resultats siguin ni molt menys acceptables.\nQue ningú es pensi que jo he estat sempre una alumna model i una nena perfecta que tot ho aprovava i responsable i que sempre feia els deures i estudiava molt. No! Ans el contrari, sempre tenia temps per tot, abans que posar-me a estudiar, m'agrada llegir de sempre, però un cop, vaig llegir-me un llibre, la nit abans de l'examen, no vaig dormir per poder llegir el llibre que entrava a l'examen i estudiar el que tocava i el llibre no era pas de fàcil assimilació. Un cop aclarit que mai he estat una set ciències i una saberuda...\nPassem a la que sempre ha sigut l'assignatura pendent, LA LLENGUA ESTRANGERA, tant fa quina sigui la llengua estrangera que s'estudii a l'escola, llevat de les escoles "estrangeres" on sí que tenen nivell per poder-se fer entendre com si fos la seva llengua materna, la resta de centres, la llengua estrangera que s'imparteix a tots els centes és per posar-se a plorar. El nivell amb que sortíem nosaltres i amb el que acaben els alumnes ara, continua sent de pena, per no dir res més fort i ofensiu. Com que tinc una edat considerable, jo a l'escola vaig estudiar francès, quan vaig acabar l'EGB, vaig canviar d'escola i em van fotre una clatellada amb el francès, tampoc és que fos per tirar coets, però si més alt, llavors la llengua estrangera era una de les considerades maria, al nivell de la gimnàstica, la música i la pretecnologia. Com que em van susprendre el francès, mon pare, es va emprenyar molt i em va fer anar a l'Institut Francès a fer reforç. Amb el temps, em vaig acabar treient el diploma de llengua francesa i a estimar aquesta llengua. No sóc una set ciències, però tampoc una ignorant rematada. Si jo puc, la immensa majoria també!\nAixí doncs, actualment, el nivell que tenen els nostres estudiants continua sent el mateix que nosaltres teníem, si no es fa que els estudiants, com llavors, vagin a estudiar a un centre la llengua que toqui, com si fos una extraescolar més. Les coses no han canviat. El que sí ha canviat és la creença, abans sabia tothom que no havia nivell i ara es pensen que en saben molt, tant els profes, institucions i alumnat. Que dolentes són la ignorància, el desconeixement i el creure's més saberuts que ningú. Amb mi a classe, havia 39 salvatgines més, ara a classe com a molt en són 30 "angelets". Els pares es queixen, els educadors també i per descomptat, els "angelets" també, peró els estudiants, ja és el que han de fer.\nDes que jo era estudiant han passat molts anys i molts plans d'estudi i reformes i contrareformes i a quina pitjor. Nosaltres teníem llibre per tot, ara la moda és en molts casos no tenir llibre per res i treballar per projectes, que bonic!\nQue bonic, és sentir que et diguin quan li estàs fent la feina a una criatura, que ni molt menys és considerada pels seus professors un mal estudiant, ans al contrari, és dels millors del seu curs, que no se sap la conjugació del present d'indicatiu dels auxiliars en francès, que no sap com es conjuguen els verbs, que no sap que és un verb reflexiu, que a ells els ensenyen a parlar, no a escriure! Doncs! "Apaga y vámonos", si sabessin parlar! Peró tampoc i com no fan servir llibres! El diccionari i el bescherelle, són temes prohibits i innominables. Si no els ensenyen a escriure, llavors, per que els posen de deures una redacció? I els que no tenen algú a casa que els "ajudi", com fan els deures?\nLa culpa, per que aquí sí que hi ha culpables, no és dels "angelets", ells en són víctimes, no diré que és el sistema, no m'agrada la paraula sistema, és no culpar a ningú, el culpable és cada mestre o professor, no vull sentir a parlar de retallades i de paperassa que han de fer, aquestes excuses no em valen, no ve de fa quatre dies això de no saber parlar una llengua estrangera.\nI n'hi ha molts altres aspectes que podria anar enumerant, però ja serà una altra entrada, per que no són estrictament llengua estrangera.\nPublicat per Joana a 23:51


Pere Miró i Marc Ferrer Trio actuen en primícia a Martorell amb ‘Insistim’ – aMartorell\nEl saxofonista martorellenc Pere Miró i Marc Ferrer Trio han actuat aquesta tarda a la Nau 2 de Ca n’Oliveras per posar en escena, per primera vegada, el seu nou treball, Insistim , que va veure la llum el passat mes de novembre. La nova entrega de Miró i Marc Ferrer Trio compta amb temes molt lligats a la reinvidicació dels drets laborals i humans per part de diferents artistes de jazz i amb dos temes propis (Rosa de foc , de Marc Ferrer, i Al carrer , de Pere Miró).\nLa connexió entre els dos músics té un llarg recorregut, després de coneixe’s fa prop de 12 anys i coincidir a Big Jamboree, una banda amb integrants martorellencs. El 2018, van començar a moure un possible disc junts i a finals del 2020 han fet realitat aquella idea primerenca, la primer que fan junts.\nEl saxofonista martorellenc Pere Miró parla del camí que ell i Marc Ferrer han fet junts i que ara ha desembocat en el seu primer disc junts: “des del 2008 toquem junts i vam voler fer un disc amb temes que té cadascun la seva història, són compsosicions fetes per reivindicar”.\nPere Miró, autor disc Insistim\nUnes 80 persones presencien l’estrena\nLa Nau 2 de Ca n’Oliveras ha estat el primer escenari on Insistim ha sonat per primer cop amb públic. Uns 80 espectadors han gaudit de la música en directe que han ofert Miró i Marc Ferrer Trio, que han interpretat composicions amb missatges reivindicatius fins a dues composicions pròpies. En aquest sentit, Miró ha explicat que el títol del disc va molt lligat a les reclames dels músics de jazz. Max Roach, amb l’àlbum We insist! , és la font d’inspiració del títol d’Insistim i el disseny del disc.\nMiró ha pogut actuar a casa i estrenar el que all anomena “una nova criatura”. “Estic molt content, perquè tot s’ha posat en línia per actuar i presentar el disc”, ha reblat.\nLa recaptació que s’ha fet amb el preu de les entrades del concert d’aquesta tarda ha anat destinada a La Marató de TV3 i Catalunya Ràdio, que s’està celebrant durant tot el dia.\nFont: Pere Miró i Marc Ferrer Trio actuen en primícia a Martorell amb ‘Insistim’\nEl Cor Inovyn dona la benvinguda al Nadal en una actuació en format reduït


32 balcons unics i diferents\nCap altra imatge de la façana, i en especial dels seus balcons, explica millor el fort impacte estètic que van representar. La sàtira o burla del 1911 dibuixa els balcons de ferro forjat com si fossin cues de bacallà sec i penja de la cornisa un cartell on es llegeix «Gran exposición y venta de tripas de bacalao». Al peu de la caricatura, «Una casa que se alquila, y no me parece mal, para vender bacalao cuando pase el Carnaval».\nLa façana de l’edifici és única i no només per les seves columnes, el mur cortina i les formes de les seves pedres, sinó també pels seus nombrosos balcons, cadascun diferent a l’anterior.\nA la façana es poden contar 32 balcons amb unes reixes elaborades a partir de la unió i fusió de ferralla, planxes, barres i cadenes de ferro. Es tracta d’una combinació força insòlita però realment eficaç mantenint així els dos principis de l’arquitectura de Gaudí: funcionalitat i estètica. Mirant detingudament els balcons s’hi poden observar algunes formes que recorden a figures animals, a caretes i evidentment a formes extretes de la natura- del ric fons marí-, que alguns han comparat amb l’escultura abstracta del principis del segle XX.\nVa ser al 1910, ja en els últims anys de la construcció de l’edifici, quan es va instal·lar la primera reixa al pis 2n 2na, què era el pis de mostra. Aquesta reixa es va elaborar al taller dels germans Badia a la mateixa ciutat i on Gaudí va dirigir personalment la seva execució.\nEl mateix Gaudí va ser qui va dissenyar la primera reixa de ferro per als semisoterranis, però com ja va passar al terrat de La Pedrera, per problemes pressupostaris les altres reixes van ser realitzades en sèrie amb un mateix disseny i adaptant-se a cada finestra dels semisoterranis. Actualment, a l’edifici només es conserven dos d’originals a l’entrada de Passeig de Gràcia i una còpia facsímil al carrer de Provença. Al llarg del temps es van anar instal·lant botigues a planta baixa, i les reixes van anar desapareixent. Avui en dia només es conserven tres a la Casa Museu Gaudí del Parc Güell i una al Museu d’Art Modern de Nova York.\nEls elements decoratius dels pisos de La Pedrera\nDurant la visita al pis dels veïns de La Pedrera descobriràs alguns dels elements decoratius que Antoni Gaudí va dissenyar.\nLlegir més sobre La Pedrera


Misses en àrab i en xinès però no en valencià - Castelló Notícies\nInici Autors/res Misses en àrab i en xinès però no en valencià\nEsglésia de Castelló - Foto: Joanjo Puertos\nEm vaig alegrar i molt que el dimarts 24 d’abril per la vesprada, a la basílica de la Mare de Déu dels Desemparats, les comunitats cristianes de Síria i Iraq que viuen entre nosaltres pogueren celebrar l’eucaristia en la seua llengua. La missa va ser presidida pel capellà iraquià, Naim Shoshandy, que actualment estudia a València i en ella hi van participar cristians sirians i iraquians que viuen al nostre país.\nEn llegir aquesta notícia a la web de l’arquebisbat de València, em vaig alegrar molt per aquestes persones que, lluny dels seus països, viuen la seua fe malgrat les dificultats i fins i tot, en alguns casos, la persecució. I és que cal recordar que els cristians de l’Orient Mitjà, des de fa molt de temps, són perseguits pel fet de ser deixebles de Jesús, davant la vergonyosa indiferència d’Europa, que no fa res per protegir-los.\nÉs bonic que a la basílica de la Mare de Déu es poguera celebrar l’Eucaristia en àrab i que es resara el Parenostre en arameu, la mateixa llengua que parlava Jesús amb Maria i amb Josep i amb els apòstols o amb Maria Magdalena. Perquè cal que recordem que Jesús parlava arameu i no la llengua de l’imperi, el llatí, ni tampoc la llengua de la cultura d’aleshores, el grec. També és bonic el gest de l’arquebisbat de València, que ha cedit als cristians catòlics i ortodoxos de Síria, Líban, Egipte i Iraq que viuen entre nosaltres, l’església de Sant Pau, a Benimaclet, perquè puguen celebrar la litúrgia en àrab.\nTambé els cristians xinesos que viuen a València poden celebrar l’Eucaristia en la seua llengua, a la parròquia de Sant Valer, com és normal. Amb tot, els cristians valencians que volem celebrar la nostra fe en la llengua de Sant Vicent Ferrer, encara no podem fer-ho, degut a la indiferència (quan no al menyspreu) dels bisbes i dels preveres valencians per la nostra llengua.\nEn la festa de Pentecostès, el passat 20 de maig, celebràrem la manifestació de l’Esperit Sant en el do de llengües. I encara que semble mentida i després de vint segles del primer Pentecostès, l’Església Valenciana continua excloent el valencià de la celebració de l’Eucaristia i dels altres sagraments. És molt trist que la nostra fe no la pugam manifestar en valencià, pel fet que no tenim el Missal traduït a la nostra llengua, ni hi haja cap interès en fer-ho. És molt trist que els cristians valencianoparlants no pugam celebrar la nostra fe en la nostra llengua, com ho fan els xinesos o els àrabs que viuen al País Valencià i que poden celebrar l’Eucaristia en xinès o en àrab. Cal recordar, per a més “inri”, que l’Assemblea Diocesana de València, reunida a la catedral, aprovà, l’octubre de 2016, va aprovar la resolució número 107 que diu: “Fomentar el uso del valenciano en la liturgia, como cauce de evangelización enraizado en nuestra cultura, promoviendo la edición de los libros litúrgicos en valenciano”. I encara estem on estàvem.\nFa 50 anys, en un número de la revista Serra d’Or, el periodista J. J. Pérez Benlloch tingué una conversa llarga amb mossèn Antoni Sanchis, d’Alberic. Mossèn Antoni deia: “La clerecia valenciana encara no s’ha adonat del valor pastoral de la llengua vernacla. Malgrat això, s’ha fet camí. Jo recorde que després de la guerra, al Seminari, era durament castigat el fet de parlar valencià”. I mossèn Antoni afegia encara: “Tenim el dret que els bisbes, preveres i diaques sàpiguen bé el valencià, la llengua pròpia de la terra. Tenim dret a una evangelització i a una catequesi en valencià i la litúrgia també. A sentir la predicació en la mateixa llengua de Sant Vicent Ferrer, no un dia a l’any sinó sempre”.\nDavant l’excusa sempiterna de la jerarquia per no utilitzar la nostra llengua, i que queda plasmada en la pregunta sobre quin valencià s’ha d’emprar, mossèn Antoni Sanchis no podia ser més clar, quan deia: “La pseudodiscussió valencià/català no és més que una estratagema per tal de continuar amb una Església castellanitzada. Demanem a les parròquies més valencià. Sigueu valents i no renuncieu als vostres drets”.\nQuina sort tindríem si hi hagueren bisbes que pensaren i actuaren com ho va fer mossèn Antoni Sanchis. I 50 anys després d’aquella entrevista, la nostra llengua encara no ha entrat a l’Església.\nArticle anteriorCanvi de dates: l’Assemblea se celebrarà del 9 a l’11 de novembre\nArticle següentEl Cor de Jubilats ompli l’església de Castelló


Noticies - Dilluns comença el període d’inscripció dels Casals Esportius Municipals d’estiu\nDilluns comença el període d’inscripció dels Casals Esportius Municipals d’estiu\nEls casals, dirigits a infants d’entre 8 i 14 anys, permetran fer activitats com BTT, canoa, handbol, beisbol... a diverses instal·lacions de la ciutat entre els mesos de juny i juliol. Les Piscines Municipals i l’Ateneu les Bases també inicien els processos de preinscripció aquest dilluns.\nAquest dilluns, 13 de maig, a les 10 del matí s’obre el termini per inscriure els infants als Casals Esportius Municipals d’estiu. Igualment, les Piscines Municipals i l’Ateneu les Bases també obriran, a partir de dilluns, el període de preinscripció per a les activitats que aquests equipaments organitzen.\nEn el cas de les Piscines Municipals, del 13 al 19 de maig, tindran preferència els clients, i a partir del 20 de maig serà el torn del públic en general. En total, hi haurà desenes d’activitats pensades perquè la mainada pugui aprofitar els mesos de més calor.\nOn line: a través de la pàgina web de l’Ajuntament de Manresa seguint els següents passos: Accedir al formulari d’Inscripció del Casal Esportiu Municipal 2019 i emplenar les dades; Pagar on line mitjançant targeta de crèdit o dèbit o a través del sistema d’autoliquidació; Descarregar l’autorització que s’haurà de retornar abans del 31 de maig, degudament emplenada i signada a l’Oficina d’Atenció Ciutadana (OAC, Pl. Major, 1) o a la Secció d’Esports de l’Ajuntament de Manresa (Edifici Infants, Ctra. de Vic, 16. 1a planta); En finalitzar la inscripció, es rebrà un correu-e de confirmació on es podrà consultar les dades.\nPresencialment a l’Oficina d’Atenció Ciutadana (OAC) en l’horari d’atenció al públic i seguint els següents passos: Facilitar les dades d’inscripció; pagar mitjançant document d’autoliquidació; emplenar i retornar l’autorització paterna.\nEls Casals ofereixen múltiples activitat, relacionades amb l’esport i l’activitat física. Així, els dilluns, dimecres i divendres, es duran a terme a la Zona Esportiva del Congost: BTT, Atletisme, Tir amb Arc, Judo, Intercrosse, Handbol, Vòlei platja i Gimnàstica Artística.\nD’altra banda, els dimarts i dijous, l’activitat es traslladarà al Parc de l’Agulla on s’hi duran a terme els esports següents: Canoa, Caiac, Beisbol, Rugbi touch i també Jocs tradicionals.\nS’estableixen un total de 4 torns: del 25 al 28 de juny, de l’1 al 5 de juliol, del 8 al 12 de juliol i del 15 al 19 de juliol. El preu serà de 44 euros el torn de juny i 55 euros els torns restants, que si es disposa de beca queda reduït 15,40 euros el torn de juny i 19,25 els del mes de juliol.\nEn total hi haurà 110 places per torn.\nPer tenir accés a les beques s’ha d’estar empadronat a Manresa i que es pugui acreditar, com a mínim, una d’aquestes circumstàncies: Ser beneficiari de beca de menjador del curs 2018-2019 per motius socioeconòmics; haver rebut ajut per material escolar durant el curs 2018-2019; o bé formar part d’una unitat familiar empadronada a Manresa i situada en el tram B de renda bruta anual de la taula de tarifació social.\nEn cas de complir un d’aquests requisits de beca caldrà comunicar-ho en el moment de formalitzar la inscripció i presentar, si s’escau, la documentació pertinent a la secció d’esports abans del dia 31 de maig.\nPreinscripció als cursets a les Piscines Municipals\nDel 13 al 19 de de maig s’obren també les preinscripcions als Campus Esportius de les Piscines Municipals adreçades a clients preferents (abonats, fills d’abonats i cursetistes en actiu) que les han de fer efectives a la recepció del centre. A partir del 20 de maig i fins al 16 de juny les inscripcions estaran obertes a tothom i es poden realitzar presencialment i online al web de les piscines. Les places són limitades i s’atorgaran per estricte ordre d’inscripció.\nLes activitats estan pensades pels infants nascuts entre el 2007 i 2015, i consisteixen en jocs aquàtics, cursets de natació, tallers i manualitats, jocs esportius, psicomotricitats pels més petits i bany a la piscina d’estiu.\nEn total, s’oferiran 8 torns: del 25 al 28 de juny; del 1 al 5 de juliol; del 8 al 12 de juliol; del 15 al 19 de juliol; del 22 al 26 de juliol; del 29 de juliol al 2 d’agost; del 26 al 30 d’agost i del 3 al 6 de setembre.\nPels interessats, el dia 7 de juny, a dos quarts de 8 de vespre, es realitzarà una reunió a les instal·lacions de les piscines per a tots els pares i mares per explicar el funcionament dels cursets i resoldre dubtes.\nL’Ateneu també obre inscripcions el dilluns, 13 de maig\nUna altra de les entitats que proposa activitats durant l’estiu és l’Ateneu les Bases. Les Jornades Infantils, adreçades a nens i nenes de P3 a 1r d’ESO, es duran a terme del 25 de juny al 26 de juliol, i del 3 al 6 de setembre.\nEls torns d’activitats s’organitzen en 6 períodes: del 25 al 28 de juny, de l’1 al 5 de juliol, del 8 al 12 de juliol, del 15 al 19 de juliol, del 22 al 26 d juliol i del 3 al 6 de setembre\nLes inscripcions s’obriran el dilluns, 13 de maig, i fins a emplenar les places i es podran fer a la recepció de l’Ateneu de dilluns a divendres, de 17 a 19 h i dilluns i dimecres, de 11 a 13 h.\nEl Campus d’estiu estarà carregat d'esports, activitats i jocs en anglès!\ni a més a més... sortides sorpresa i tallers.\nPer a més informació, es pot consultar la seva pàgina web, o participar en la jornada a la reunió informativa del divendres 17 de maig a les 19.15 h a l'Auditori Ateneu Les Bases.


Llançà - Lloguer d’apartaments i cases de vacances a la Costa Brava | Company Turístic - 48\nS'han trobat 89 apartaments turístics\nApartament molt agradable i lluminós situat a primera línia de mar a Sant Carles (Llançà), un entorn amb vistes inigualables i a molt pocs metres de la zona de comerços. Disposa de 2 dormitoris...\nApartament ampli i lluminós, situat a tan sols 100m de la platja del Port i molt a prop dels establiments comercials. Tot i trobar-se en el mateix centre del Port de Llançà, té una orientació...\nApartament reformat i modern, agradable i molt ben equipat situat a 10 metres de la platja, a davant el passeig marítim del Port de Llançà. Disposa de 3 amplis dormitoris dobles amb dos llits de...\nÀtic-duplex lluminós amb àmplies terrasses i vistes espectaculars del mar a Fane de Baix, aprop de la platja Cau de Llop. Disposa de un dormitori doble (amb llit de matrimoni) i un altre amb...


Arrimadas, sorpresa per la curta distància entre Mallorca i Barcelona\nLa líder de Ciutadans a Catalunya analitza la situació política en una xerrada a Palma\n4 min. Palma 12/04/2016 23:40\n651x366 La líder de Ciutadans a Catalunya, Inés Arrimadas, i el president del Cercle Financer de Balears, Josep Francesc Conrado. / ISAAC BUJ La líder de Ciutadans a Catalunya, Inés Arrimadas, i el president del Cercle Financer de Balears, Josep Francesc Conrado. / ISAAC BUJ\nColls en punta, corbates i alguns tacons es van congregar, anit, al CaixaFòrum per escoltar la cap de l'oposició de Catalunya, Inés Arrimadas. L'acte, organitzat pel Cercle Financer de Balears, duia el nom ' Una nova Catalunya per a tots'. La líder de Ciutadans al Principat no va omplir l'auditori, però va aconseguir una molt bona entrada, segons reconeixia un dels treballadors del recinte. Entre els assistents, hi havia coneguts periodistes, el protagonista de la bancarrota més gran de la Comunitat, algun membre de la vella guàrdia del PP i tots els diputats de C's a Balears.\nEl president del Cercle Financer, Josep Francesc Conrado de Villalonga, gairebé aconsegueix robar el protagonisme a la convidada d'honor amb una presentació exhaustiva en què va reivindicar la feina feta per l'entitat que, en els darrers 26 anys, ha duit 179 conferenciants a la Comunitat, alguns amb tant de renom com Felipe González o l'exprimer ministre francès Raymond Burre. No els va esmentar tots, però poc li va faltar. Arrimadas, mentrestant, complia amb nota el deure protocol·lari de no esborrar el somriure davant l'amfitrió fins i tot quan aquest la va deixar en evidència. “S'ha sorprès que en només 20 minuts ja fos aquí”, va dir amb referència al curt trajecte d'avió entre Barcelona i Palma.\nAquesta va ser l'única referència a Balears a banda d'una ràpida menció al deficient sistema de finançament. La xerrada es va dividir en dos blocs: els problemes de Catalunya i els d'Espanya. En el primer apartat, tot es reduïa a l'auge de l'independentisme, mentre que en el segon el principal problema era que PP i PSOE no es posin d'acord per formar la gran coalició amb Ciutadans.\nLa pubilla d'Albert Rivera va reivindicar que es pot defensar la cultura i llengua catalanes sense anar contra ningú i va confirmar que l'independentisme ha crescut molt els darrers anys a Catalunya. En el mateix dia que la Moncloa i la Generalitat es posaven en contacte per pactar una entrevista entre Mariano Rajoy i Carles Puigdemont, Arrimadas lamentava que ambdós líders polítics no poguessin seure a parlar.\n540x306 Arrimadas, en un moment de la conferència / I. BUJ Arrimadas, en un moment de la conferència / I. BUJ\nEn política estatal, va lamentar la imminència d'unes noves eleccions generals (“seria una vergonya internacional”) i va demanar un “canvi de xip” als partits tradicionals. Tot i què es referia a que ja no hi hauria més majories absolutes, el concepte va actuar com a catalitzador i la conferenciant es va passar de manera naturalíssima al castellà, idioma que ja no abandonaria fins al torn de preguntes.\nL'estrella emergent de la política catalana va lamentar que Rajoy declinàs l'oferiment del rei d'optar a la investidura i va matisar que “no ens hem casat amb el PSOE”, amb referència al pacte subscrit entre Pedro Sánchez i Albert Rivera. Arrimadas, això sí, va lloar sobre manera el pacte entre les dues formacions, forjat a partir d'un programa amb 200 punts per reformar l'Estat. “És necessari parlar de continguts i no de cadires”, va afirmar, tot i que no va especificar cap de les 200 mesures concretes.\nArrimadas es va acabar de posar el públic a la butxaca amb trucs de conferència d'autoajuda com l'abús de la dicotomia entre crisi i oportunitat o l'agraïment sobreactuat de totes les preguntes que li feien i que respongué, de manera molt hàbil, portant-les al terreny que més li interessava.\nConrado de Villalonga va intentar tallar el torn de preguntes a la tercera, però en va haver d'escoltar fins a sis. Finalment, va agrair el “brillant” discurs d'Arrimadas i va cloure l'acte assegurant que si pogués, agafaria el vaixell per anar-la a votar en les properes eleccions catalanes. A la sortida, alguns assistents es congratulaven per haver assistit a un espectacle de tal magnitud, mentre que altres posaven en dubte que el PP pogués arribar a pactar mai amb una formació així.


El músic va visitar aquest dijous Barcelona per explicar detalls del xou que s'estrenarà a Sónar\nterritoris.cat/Josep A. Pérez 13:28 29/04/16\nEl músic i productor va dur a terme una audició comentada aquest dimecres en l'auditori del MACBA, en la que va avançar detalls del seu nou show en directe, la première mundial tindrà lloc el divendres 17 de juny a Sónar Barcelona, única data a Espanya\nfestival nou presentar barcelona música tindr\nJean-Michel Jarre en l'Auditori del MACBA presenta el seu nou Show\nDesprés d'un parèntesi de quasi una dècada el productor i compositor francès Jean-Michel Jarre, desvetlla la seva creativitat en un show que presentarà en el festival Sónar Barcelona. Serà la primera vegada que Jarre actua a l'estat i ho farà el dia 17 de juny en el Sónar Nit.\nCom a prèvia d'aquest esdeveniment únic Jean-Michel Jarre va dur a terme una audició comentada en l'Auditori del MACBA, en el decurs de la que va parlar extensament també de les col·laboracions amb els diferents artistes que conformen el seu pròxim disc Electrònica Vol. 2: The Heart of Noise, un treball que sortirà a la venda el pròxim 6 de maig, i en el que hi col·laboren Pet Shop Boys, Gary Numan, The Orb, Yello o Peaches, a més de la sorprenent intervenció d'Edward Snowden.\nEl productor i compositor francès Jean-Michel Jarre, llegenda de l'electrònica amb una carrera que abasta més de quatre dècades i pioner dels sintetitzadors, ha escollit Sónar Barcelona per al seu retorn als escenaris, on tocarà per primera vegada per presentar l'espectacular nou show audiovisual que acompanya el llançament dels seus dos nous àlbums.\nJean-Michel Jarre va manifestar: Per a mi, Sónar s'ha convertit en tot el que un festival modern ha d'aspirar a ser. Des d'una producció impecable al seu emplaçament urbà que resulta tan efectiu, Sónar ha estat capaç de consolidar una reputació en el continent i la resta del món en acollir alguns dels shows més excepcions de tots els gèneres. És per això que vaig escollir Sónar per marcar el meu retorn als escenaris i estic amb moltes ganes d'estrenar-hi el meu nou espectacle .\nJarre es va referir a la col·laboració d'Edward Snowden, com un dels assumptes recurrents del disc és l'ambigua relació que establim amb la tecnologia. D'una banda tenim el món a la nostra butxaca, però per l'altre el món no deixa d'espiar constantment. Snowden s'ha convertit en un heroi modern, no per dir "prou", sinó per alertar-dels perills que comporta l'ús i l'abús de la tecnologia. El nostre futur necessita més gent valenta com ell .\nPrèviament a l'estrena del seu nou xou, el dijous 16 de juny Jarre donarà una ponència al voltant de la tecnologia emprada en els seus espectacles a Sónar + D, el Congrés Internacional de Tecnologies Creatives i Cultura Digital. Serà un acte preferent per acreditats.


La mesura del Barça per intentar evitar els retards de Dembélé | We Love Barça\nLa mesura del Barça per intentar evitar els retards de Dembélé\nLi han demanat que deixi el mòbil obert quan vagi a dormir per poder-lo trucar cada matí d'entrenament\nFitxatges que podrien venir d'Alemanya\nRivaldo: "M'agradaria veure Isco jugant al Barça"\n14 Desembre, 2018 - 13:06\nEls retards d'Ousmane Dembélé als entrenaments s'han convertit en el tema estrella de l'actualitat blaugrana. Valverde i els futbolistes han reconegut el problema públicament però també han explicat que s'havia de resoldre de forma interna.\nA banda de la multa econòmica de 200.000 euros, el Barça també ha decidit prendre mesures per evitar un nou incident. Des del club són conscients de la vida desordenada de Dembélé i ja hi ha hagut diversos problemes per introduir algun cuiner o conseller que ajudés a millorar els hàbits del francès. La seva afició als videojocs, les sèries televisives, les pizzes i conviure amb els amics a casa no ajuden a tenir una vida d'un futbolista d'elit i el club ja ha parlat amb el representant perquè comenci a canviar el seu comportament.\nSegons informa el Marca, una altra de les mesures per evitar un nou retard ha estat ordenar a Dembélé que no deixi el mòbil en silenci quan vagi a dormir. D'aquesta manera, els responsables del Barça el trucaran cada matí perquè no hi hagi problemes ni es quedi adormit. El jugador també té problemes per recordar a quina hora han estat convocats i des del club també esperen que maduri per tenir un comportament més professional.


Solucionar els defectes més comuns de la fusta | Consumer\nSolucionar els defectes més comuns de la fusta\nAlguns nusos poden crear dissenys naturals molt originals, enfront d'altres defectes, com les esquerdes, que fan a la fusta inservible\nImatge: Florin Florea\nEls defectes naturals de la fusta poden resultar atractius en determinats treballs o fer malbé el millor dels acabats. Els nusos, les esquerdes o els cants són alguns dels defectes més habituals. Un bon raspallat o escatat pot millorar l’aspecte de la fusta, però a vegades ni tan sols així s’aconsegueix salvar-la. El més aconsellable és adquirir fusta seca o controlar adequadament aquest procés, ja que és durant l’assecat quan sorgeixen la major part dels problemes.\nImatge: Florin Floreja\nLa fusta és un material molt emprat en la llar. L’àmplia varietat de classes permet vestir els sòls o el mobiliari amb la tonalitat més adequada als gustos de cada persona. Però a l’hora de treballar-la, poden aparèixer defectes difícils de corregir que converteixen a la fusta en un material inservible. Aquests defectes solen sorgir durant la fase d’assecat, per la qual cosa és recomanable adquirir la fusta seca, sempre que sigui possible.\nEntre els defectes, els més comuns són els nusos. Un nus marca el lloc de naixement d’una branca. Pot tenir diferents grandàries, segons el moment en el qual s’ha tallat la branca o aquesta ha caigut. La seva presència pot donar lloc a zones més elevades en una taula, per la qual cosa és aconsellable raspallar i escatar aquests punts. No obstant això, tampoc convé eliminar tots els nusos, ja que alguns poden millorar l’aspecte de la fusta amb dissenys naturals molt originals.\nLes esquerdes més freqüents són les que es produeixen en les testes o capçaleres i en els laterals de la fusta\nEn el cas de les esquerdes -un altre defecte molt habitual- ocorre just el contrari. Quan es detecta una esquerda convé eliminar-la en les primeres fases per a evitar que continuï el seu creixement. El pitjor que pot ocórrer és que una esquerda creixi de manera irregular, ja que això sol obligar a rebutjar el treball amb ella. Les esquerdes més freqüents són les que es produeixen en les testes o capçaleres i en els laterals de la fusta. La seva formació, sovint, és provocada per un procés d’assecat ràpid.\nAltres defectes que solen aparèixer són les desolladuras, que poden deixar marca quan estan molt profundes; les esquerdes en la copa, que obliguen a serrar tota la part afectada; i els cants, que apareixen en les extremitats, amb forma irregular i rebaixen la qualitat de la fusta. També pot ocórrer que la fusta present el que es coneix com a cor “excèntric”. Aquest fenomen es produeix en els arbres que creixen en zones de pendent.\nLa fusta de cirerer o teca a penes presenta riscos durant el procés d’assecat, però cal extremar les precaucions amb el pi\nA més de distingir els defectes més comuns de la fusta, és important conèixer les característiques inherents a cada classe, sobretot, durant el procés d’assecat. Quan els defectes no són naturals, com ocorre amb el corc, pot resultar complicat evitar la seva aparició. No obstant això, se sap que algunes espècies tenen més risc de deformacions o aparició d’esquerdes, precisament, durant el procés d’assecat.\nL’Associació Espanyola d’Importadors de Fusta (AEIM) classifica les diferents espècies segons la durada del procés d’assecat, la seva resistència al serrat i la dificultat de raspallat, entre altres coses. En aquest sentit, considera a la fusta de cirerer o noguera europeus (frondoses) un material d’assecat fàcil, però lent, que no oposa resistència al serrat ni planteja dificultats en els treballs de raspallat, clavat i caragolat. En el cas del pi (coníferes), també la identifica com una fusta de tractament fàcil, encara que aconsella extremar les precaucions durant l’assecat, ja que existeix risc d’aparició de clivelles o esquerdes i deformacions.\nRespecte a les fustes tropicals, com el sapelli, la teca o el wengé, posseeixen una velocitat lenta d’assecat, la qual cosa implica riscos petits de deformacions i clivelles. Són fustes aptes per al corbat i no presenten problemes per al raspallat. No obstant això, cal anar amb compte en serrar la teca, ja que, segons l’AEIM, “el seu alt contingut en sílice desgasta ràpidament les eines i causa al·lèrgia als treballadors”. A més, l’encolat pot ser difícil a causa del seu elevat contingut en oleorresinas.\nEntre les fustes més utilitzades, una altra que no presenta problemes durant el procés d’assecat és el bedoll, mentre que l’auró és d’assecat fàcil, però pot arribar a acolorir-se durant aquest procés. Per part seva, el castanyer, el cedre americà, el roure, l’hi hagi i la jatoba es caracteritzen per un assecat lent, en el qual es poden produir deformacions o esquerdes. En resum:\nAssecat sense complicacions: cirerer, noguera i freixe europeus, bedoll, sapelli, teca i wengé.\nAssecat amb el risc de coloració: auró.\nAssecat amb el risc d’esquerdes i deformacions: avet, castanyer, cedre americà, elondo, roure, hi hagi i jatoba.\nassecat defectes grietas-ca madera-ca nudos-ca


Domi Berlanga: "Nacho Castro es un número 1" - FutbolCatalunya\nDomi Berlanga: "Nacho Castro es un número 1"\nPublicat per: Manuel Segura Martinez 25 d'octubre de 2019\nAquest pròxim diumenge es viurà un partit especial a l'Olímpic. Arriba a Terrassa l'Horta de Nacho Castro per a enfrontar-se a un rival en el que esperen tres ex, Domi Berlanga, Fernando Galeano i Genís Blasco, un duel de grans honors\nDomi Berlanga, jugador del Terrassa, protagonista/FOTO: D.B.\nEn temps en els que escassegen raons sentimentals, i menys en el futbol, aquest proper diumenge es retrobaran a l'Olímpic de Terrassa molts amics i coneguts. Destaquen tres egarencs Domi Berlanga, Fernando Galeano i Genís Blasco encara que el tècnic local, Xavi Molist, també va triomfar en el Feliu. Davant estarà un rival que els va fer guanyar molt de la mà d'un entrenador com Nacho Castro a qui tothom admira.\nLa prèvia d'aquest Terrassa-Horta reuneix tots els al·licients que qualsevol esportista i aficionat podria desitjar. Aquí tenen un aperitiu d'un protagonista com Domi Berlanga qui s'atreveix a vaticinar un 2-0 per als vermells.\nSí, per descomptat. Som diversos jugadors (Fernando Galeano, Genís Blasco i jo) que vam venir d'Horta a Terrassa i que tenim molt afecte per aquest club. A més, és un partit bonic per jugar i veure'l; la nostra idea és sortir a guanyar sí o sí, ja que és clau no perdre a casa nostra.\n“Nostra idea és sortir a guanyar sí o sí aquest diumenge”\nQuantes trucades has creuat ja amb gent de l'Horta?\nEns parlem des de fa ja una setmana. Ho he fet amb Gerard Nolla, de qui m'alegra la seva recuperació, amb Nacho..... amb Narcís Barrera? No, amb Narcís, no. Ho vaig fer fa un parell de setmanes perquè es tracta d'una gran persona i que marca gols clau sempre a partir del minut 80, és un crack.\nTemporada 2018-2019. El Feliu era el seu camp/FOTO: UE Horta\nSi el Terrassa, que ve de caure a Sant Feliu, no ha perdut un punt a casa i l'Horta, que ve d'empatar en la seva, no ha perdut tampoc fora del Feliu. Posem empat a la travessa?\nEs podria dir que sí, però traurem el partit endavant. Espero un partit molt semblant per les dues parts, els dos equips volem jugar a futbol i hi ha bons jugadors pels dos costats. No obstant això, juguem a casa i la nostra afició suma. Encara me'n recordo de la temporada passada amb doble victòria.\nEns la recorda?\nSí. Va ser una victòria per 0-2 en el millor partit de tota la temporada per part nostra.\nTenir davant al seu extècnic Nacho Castro els imposarà?\nImposa, és veritat. És un 'tio' que sap molt de futbol, treu rendiment i ens ho posarà molt difícil. Sorprendre'ns? No crec. Jugarà amb el seu estil de sempre, no hi haurà sorpreses.\n“Nacho és un 'tio' que sap molt de futbol”\nMolta gent afirma que és el millor tècnic de la categoria...\nL'any passat ho va demostrar. Per a mi és un número 1, ho dic clarament. Xavi Molist estaria en el segon lloc i Azparren, en el tercer, sense voler molestar a ningú. Ho dic per la meva experiència personal.\nOn estarà la clau per a guanyar?\nQui cometi menys errors, guanyarà o per alguna jugada individual, qui sàpiga llegir millor les situacions....\nLa veritat és que la diferència econòmica de les dues plantilles, si serveix d'alguna cosa, parlaria de golejada del Terrassa.\nMai he pensat que un equip pugui guanyar per diferència de pressupost. En teoria sí, però després cal comptar amb l'ambició per guanyar. Mira l'Hospi de l'any passat...un sou d'un jugador seu pagava tota la plantilla de l'Horta i va passar el que va pasar.\nCom està vostè després d'haver-se perdut alguns partits (4) per lesió?\nVaig recaure a Vilafranca però vaig tornar enfront del Sants i vaig jugar minuts enfront de l'Europa, ja estic bé i amb ganes de poder fer-ho davant l'Horta.\nEl migcampista egarenc vol triomfar a Terrassa/FOTO. Històrics 2019\nEl curs passat va jugar 32 dels 40 partits de Lliga, una barbaritat, fins i tot va anotar 5 gols. Aquest és l'objectiu personal de Domi Berlanga, ser indiscutible per a Xavi Molist?\nVull ser-ho i desitjo guanyar-m'ho amb el meu treball per a poder ajudar al meu equip sempre.\nAmb només 24 anys, la seva meta la té marcada?\nDes de nen. No cal aixecar mai el peu de l'accelerador sinó continuar treballant. Així he arribat on estic.\n“Guanyarem 2-0, gols d'Arranz i del meu amic 'Pelegrino'”\nEl seu historial parla de tres anys com a juvenil en l'Espanyol, Cornellà, Lazio -se'n recorda d'aquella aventura?- Espanyol, Mallorca B, Sant Andreu, Santfe, Rayo Cantabria, Gavà i Horta. Com a màxim, excepció del Cornellà (8 anys) sempre ha estat una temporada. Alguna raó per a tant de canvi?\nEn el juvenil de l'Espanyol vaig estar tres anys molt bons, igual que els que vaig passar a Cornellà (prop de casa), després va arribar l'aventura de la Lazio (no vaig arribar a jugar oficialment per una 'jugada' del meu representant encara que no oblido aquest any), a Mallorca no vaig tenir sort amb Olaizola, a Sant Andreu vaig demanar la baixa, ja que vaig patir una fasciïtis durant sis mesos, en el Rayo Cantàbria no ens pagaven i al Gavà ens van baixar a Tercera en el despatx. I vaig arribar a Horta on vaig viure una temporada sensacional. Ara toca Terrassa, a veure si puc ser aquí molts anys.\nEn resum: campió, l'Hospi Sí o Sí , el mateix que intentarà fer el Terrassa, es desinflarà la Pobla, l'Horta lluitarà però no li arribaran les forces, el Sant Andreu... què diu?\nAbans que L'Hospi estarà el Terrassa, l'Horta lluitarà fins al final així com el Sant Andreu i La Pobla segur que es desinfla\nResultat final en l'Olímpic?\n2-0, gols d'Arranz, com sempre, i el meu amic 'Pelegrino' (Antonio Pelegrín).\n1 L'Hospitalet 21 43\n2 Terrassa 21 41\n3 Europa 21 37\n4 Granollers 21 37\n5 Sant Andreu 21 37\n6 Pobla Mafumet 21 37\n7 Vilafranca 21 34\n8 Horta 21 32\n9 Vilassar Mar 21 32\n10 Cerdanyola 21 30\n11 Castelldefels 21 30\n12 Manresa 21 28\n13 Figueres 21 28\n14 Peralada 21 28\n15 Santfeliuenc 21 26\n16 Banyoles 21 25\n17 San Cristóbal 21 19\n18 Sants 21 19\n19 Igualada 21 18\n20 Reus - EXCLÒS 21 0


Noves dates per BioCultura Barcelona: del 24 al 27 de setembre\nHome Actualitat Noves dates per BioCultura Barcelona: del 24 al 27 de setembre al...\nNoves dates per BioCultura Barcelona: del 24 al 27 de setembre al Palau Sant Jordi\nBioCultura Barcelona se celebrarà del 24 a el 27 de setembre al Palau Sant Jordi. L’equip de l’Associació Vida Sana ha estat treballant des d’abans del confinament i la situació d’alarma generalitzada per buscar alternatives a les dates previstes, de el 7 a l’10 de maig.\n“La crisi que estem patint acabarà tard o d’hora i, sigui quin sigui el seu origen, nosaltres hem estat treballant des d’abans de l’confinament en diversos escenaris possibles, tenint en compte que les dates previstes per a BioCultura Barcelona 2020, del 7 al 10 de maig, per tot el que ja sabeu, resultaven “impossibles” i totalment desaconsellades, encara que la situació de confinament general acabés el 11 d’abril, sense pròrrogues”, expliquen des de l’Associació Vida Sana.\nI afegeixen: “Com hem fet durant aquests 40 anys, com ja vam deixar dit fa uns dies, seguirem treballant amb fermesa per la promoció de l’alimentació ecològica, la sostenibilitat, el respecte a la biodiversitat, els drets humans… passi el que passi. Sigui quin sigui l’origen d’aquesta crisi, nosaltres seguirem al peu del canó de la promoció de l’alimentació ecològica i els seus mons afins. Amb la mateixa força i il·lusió que des de fa quatre dècades, la nostra aposta pel sector “bio” té en la actualitat el mateix compromís. No hi ha treva. Potser, sortint d’aquesta situació, arribi el gran moment de l’alimentació ecològica a casa nostra, ja que la ciutadania està tenint molt de temps per reflexionar i per adonar-se com ha de ser el món a què aspirem “.\n“Tot el que està passant, com va passar en el seu dia amb “les vaques boges”, “les dioxines en els pollastres”, etc., va fer que molta gent més se sumi al canvi cap a una alimentació descontaminada i descontaminant, a un món rural viu, a una societat més descongestionada i verd. cal deixar enrere l’economia petrodependent i donar passos de gegant, ja, cap a un món ecològic, humanitzat i bell. i recordem: Ara més que mai cal estar units davant aquesta crisi sistèmica, i convertir-la en oportunitat per al canvi necessari“, conclouen.\nPer a més informació visiteu www.biocultura.org


36 estudiants fan pràctiques formatives a l'Ajuntament durant l'estiu - Notícies - Ajuntament de Picanya\n36 estudiants fan pràctiques formatives a l'Ajuntament durant l'estiu\nReben una beca de 500€ per mes\nCom en anys anteriors, durant els mesos de juliol i agost, 36 estudiants estan realitzant pràctiques laborals a diferents departaments municipals. Estes pràctiques estan emmarcades dins el programa "La Dipu te beca" finançat de forma conjunta per la Diputació de València i l'Ajuntament de Picanya.\nEn esta convocatòria s'han concedit un total de 36 beques amb una durada d’un mes. Cadascuna de les beques està dotada amb un import de 500 euros bruts mensuals.\nObert a totes i tots\nTot i que a altres ajuntaments estes beques s'acoten a determinades titolacions (normalment especialitats tècniques) des de l'Ajuntament de Picanya i des de la primera edició del programa, es va apostar per no limitar el tipus de formació dels estudiants que poden accedir a esta beca i s'admeten i valoren totes les sol·licituds per a, després, en la messura possible, poder acoblar als estudiants als diferents serveis municipals.\nTambé es va decidir que en lloc de que un becari/a estiguera ocupant un lloc durant dos mesos (com també passa a altres ajuntaments) les beques tindrien una durada d'un sol mes amb el que, cada any, serien el doble d'estudiants els que podrien accedir a estes beques.\nDe la mateixa manera, es va optar per donar preferència a aquells estudiants que no hagueren disfrutat de la beca en anys anteriors i garantir així, la màxima difussió.\nEstes messures van encaminades a aconseguir que sigueren molts (quants més millor) els estudiants del nostre poble que pugueren incorporar als seus curriculums esta experiència laboral real.


CCOO PV reivindica mesures inclusives d’eixida de la crisi i un nou contracte social\nEl sindicat ha celebrat la 13a edició de la Jornada Mundial pel Treball Decent adaptada al context de prevenció. Un dia de mobilització per reclamar que el treball decent, amb drets i segur, siga l’element central de les accions dels governs i perquè s’instaure un nou contracte social per a la recuperació dels efectes de la COVID-19.\nIntervenció de la secretària d'Ocupació Ana García a l'assemblea #JMTD20\nAquest dimecres dia 7 d’octubre, la seu del sindicat a València ha acollit la part presencial d’una assemblea que també ha pogut seguir-se telemàticament mitjançant el canal de YouTube del sindicat, i que ha permés a les persones participants enviar les seues preguntes mitjançant WhatsApp.\nLa secretària d'Ocupació i Joventut de CCOO PV, Ana García ha començat la seua intervenció al·ludint a la definició del treball decent de l'Organització Internacional del Treball «El treball decent és essencial per al benestar de les persones. A més de generar un ingrés, facilita el progrés social i econòmic, i enforteix les persones, les seues famílies i comunitats.»\nLa generalització de l’actual situació de precarietat i pobresa laboral patida en primera persona o través de familiars o amistats ha sigut profundament agreujada per les conseqüències de la pandèmia sanitària. García s'ha remuntat a l'origen, citant entre les causes de l'actual situació l’any 2008, la gestió de la crisi-estafa, la letabilitat per als drets laborals i l'afebliment de la negociació col·lectiva inflinglits per successives reformes laborals.\nLa responsable sindical ha plantejat el seu discurs en resposta a un interrogant retòric ‘Tenim treball decent?’ “Falsos autònoms en càrnies, riders en el repartiment d'alimentació, becaris en mitjans de comunicació, convenis d'aplicació d'altres comunitats per abaratir, abusos en salaris en les contractes, convenis sense renovar com en hostaleria, o la situació que pateixen les empleades de llar” s'ha respost.\nAl País Valencià més de 430.000 persones estan en atur, 57.000 de les quals des de fa 4 o més anys, i la resta s'enfronta a dificultats serioses per a mantenir l'ocupació o accedir al mercat laboral. Per a CCOO PV és fonamental desplegar mesures per a la inserció i la protecció social, que enfronten la temporalitat i la desigualtat de gènere; protegisquen les persones més vulnerables de la pobresa laboral (migrants, joves, majors 45); trenquen la bretxa digital amb inversió i formació adequades; asseguren la integració de les persones amb discapacitat; enfronten llastos inassolibles com l'economia submergida i les noves fórmules d'abús i esclavitud: externalitzacions, plataformes digitals, falsos becaris i autònoms.\nRespecte a les condicions dels qui continuen treballant, ha fet una defensa dels salaris dignes i ha recordat que l'accés al treball remunerat no és garantia de treball decent, per la qual cosa continua sent imprescindible enfortir la participació de les persones treballadores en l'empresa i la seua organització col·lectiva.\n“El treball decent és el factor de cohesió més important, tant que, quan no se’n té, es perd, o ni tan sols es pot accedir a una primera ocupació, provoca un mal personal i social que CCOO, com a primera organització sindical i sociopolítica d'aquest país està cridat a defensar, i situar en el centre de les prioritats de la seua acció sindical” ha asseverat.\nGarcía ha enumerat els reptes immediats per al manteniment de l'ocupació i la protecció dels treballadors, des del convenciment que “és fonamental que les reformes que es donen siguen de caràcter estructural.\nEn l'àmbit estatal, mitjançant acords de diàleg social: desenvolupament de mesures en matèria de protecció per atur i d’ERTE; avanç en el treball a distància i teletreball; negociació de la derogació de la reforma laboral, abordatge de prestació per als qui van finalitzar la que tenien en ple estat d'alarma, sense possibilitat d'ocupar-se.\nRespecte a l'àmbit autonòmic, García ha apel·lat a l'acord de reconstrucció social i reactivació econòmica i al repte de realitzar un seguiment de les més de 350 mesures desenvolupades en 4 meses de treball, i en el qual s'han incorporat la pràctica totalitat de les aportacions realitzades des de CCOO.\nPropostes per al canvi estructural\nDerogació de la reforma laboral que ens han portat a la destrucció d'ocupació de qualitat per a precaritzar la situació de la classe treballadora.\nUn canvi de model productiu que siga capaç de generar ocupació de qualitat, que aposte per sectors de valor afegit que ens faça ser més competitius en un mercat global com el que tenim.\nImpuls de sectors productius com el de la indústria, energies renovables, rehabilitació d'edificis eficients, recuperació i aposta de serveis públics com ara sanitat, dependència, educació, etc.\nRevalorització de sectors centrals com els serveis, per impregnar-ho de qualitat en l'ocupació, o com puga ser el sector agrari, amb la introducció i l’aposta de la I+d+i.\nImpulsar una reforma fiscal que permeta una recaptació impositiva capaç de reforçar els serveis públics, i assegurar les pensions presents i futures.\nAcord entre el Govern central i l'autonòmic respecte a un sistema de protecció per atur que no deixe ningú pel camí.\nEn paral·lel a totes aquestes propostes, s'ha de gestionar de manera eficaç i eficient les polítiques actives d'ocupació.\nPersecució de l'economia submergida i del frau.\nDesenvolupament dels plans de xoc per l'ocupació, juvenil i d'aturats de llarga durada.\nPolítiques públiques que incentiven la corresponsabilitat en les tasques d'atenció i cura de menors i persones dependents.\nLa secretària d'Ocupació i Formació ha finalitzat qüestionant la insuficiència del pla estatal ME CUIDA “que manté les dones en situació de desigualtat, ja que mentre no siguen efectives les mesures de corresponsabilitat, seran elles les que acaben cuidant de menors i majors”, com ha succeït amb l’ajuda per a aquestes situacions experimentada en l'àmbit autonòmic, que ha tingut escàs impacte i que fonamentalment han utilitzat les dones.\nEl secretari general Arturo León, ha clausurat l'assemblea amb una reivindicació tancada de la centralitat del treball, especialment en el context derivat de la pandèmia. Ha valorat les mesures de protecció que han mitigat la destrucció d'ocupació a diferència dels ajustos patits l’any 2008. El secretari general ha afirmat que necessitem la solidaritat d'Europea, pressupostos expansius que reactiven l'economia i una reforma fiscal profunda que dote de recursos l'Estat. "Ja hi ha prou d'hipocresia".\nFinalment, León ha destacat l’impacte especial de la crisi a causa de l'especialització i grandària del teixit productiu valencià. "Mitjançant l’acord Alcem-nos hem assumit el repte d'eixir en millors condicions, necessitem transformar el nostre model productiu i de societat" ha conclòs.\nEn el transcurs de l’assemblea, la secretària d’Ocupació també ha contestat les preguntes enviades per les persones que han seguit l’assemblea al canal de YouTube del sindicat:\n- Els treballs que s'han anomenat en la crisi com de primera necessitat siguen els menys reconeguts socialment i econòmicament. Ens queda molta faena perquè siguen decents? Quin és el camí?\n- El canvi de model productiu, ficció o possible realitat?\n- Penses que les empreses canviaran els seus plantejaments organitzatius i de producció a conseqüència d'aquesta crisi?\n- Sembla que les dones novament en aquesta crisi paguem un major cost en tots els àmbits, inclòs el laboral, com fem front a aquesta situació?\n- El teletreball és l'oficina del futur? En aquest cas, pot representar un parany per a la dona?\n- Si aquesta crisi provocada per la pandèmia sanitària s'allarga estem abocats inevitablement a una major destrucció d'ocupació? Què hauria de fer CCOO en el cas que això siga així?\n- Consideres que la Inspecció de Treball està fent un bon paper durant aquesta crisi?\n- Treball decent és salut laboral, quines línies de treball estem abordant des del sindicat en aquest sentit?\n- Quin paper ha tingut i està tenint CCOO en aquesta crisi?


Tot i els test d’antígens a l’entrada, el festival de Cruïlla va ser un punt d’augment dels contagis de Covid. El Departament de Salut ho ha reconegut aquest dimecres, quan ha revelat que les infeccions per coronavirus entre els espectadors que van assistir al certamen celebrat al Fòrum, al Canet Rock i al Vida, a Vilanova i la Geltrú, va ser entre 1,35 i 2,26 cops superior que en població similar que no hi va acudir. La secretària de Salut, Carmen Cabezas, ha admès que els festivals han tingut un “paper” en la transmissió del coronavirus, juntament amb “altres aspectes”, com la variant Delta i els viatges de final de curs.\nEn el cas del Cruïlla, la propagació del virus entre els assistents va ser 1,5 vegades major, en comparació amb persones que no hi van assistir. Salut va examinar un grup d’espectadors i un altre de persones d’edats similars que no hi van acudir. Dues setmanes després de tancar-se el festival, la conselleria va comprovar que 857 assistents als concerts del certamen barceloní havien contret el virus, mentre que al grup de control dels qui no hi van anar es van comptabilitzar 571 positius.\nLa taxa de contagi entre el públic del Cruïlla a qui s’ha fet seguiment és més baixa que al Vida (amb 2,4 vegades més risc de contreure la Covid) i el Canet Rock (1,8). En aquest sentit, Salut ha considerat que els cribatges als assistents abans d’accedir a l’esplanada del Fòrum van ser els més efectius dels tres festivals que la Generalitat va autoritzar.\nPer la seva banda, l’organització del festival Cruïlla ha defensat les actuacions que va prendre per intentar frenar els contagis. Encara més, creu que les dades de Salut són positives i que avalen que els concerts no es cancel·lessin. “Possiblement hem fet la prova en el moment de màxim risc i considero que és un prova de càrrega molt vàlida”, ha opinat el director del Cruïlla, Jordi Herreruela, en declaracions a TV3. Herreruela ha afegit que, quan es torni a “una situació una mica millor que ara, hauria de ser possible tornar a fer festivals amb cribatges”.\nTot i que la cinquena onada ja havia fet accelerar la circulació del coronavirus a Barcelona, el Govern va optar per mantenir el Cruïlla, malgrat les queixes del veïnat del voltant del Fòrum i d’alguns especialistes mèdics. El Cruïlla es va publicitar com una prova per organitzar de nou espectacles de gran format que siguin segurs davant de la pandèmia. Tot i així, els organitzadors van tenir dificultats d’aconseguir que el públic -multitudinari i dempeus en els concerts- no es tragués la mascareta en cap moment, tal com s’exigia. El Cruïlla va atreure més de 50.000 espectadors en tres jornades consecutives i els tests d’antígens a l’entrada van detectar 289 positius.\nCoronavirus festival cruïlla Salut\nEls experts escruten la cinquena onada: cinc lliçons i tres màximes per evitar que es repeteixi\nProfessionals en epidemiologia, infectologia, gestió hospitalària i genètica assenyalen els deures pendents per controlar la pandèmia


CAMINANT PEL RIPOLLÈS: Serra de Madres\nPublicado por Eudald en 18:46\nJoan Benet 09 de novembre, 2020 10:00\nLa ruta feta amb el CEO al setembre de 2007\nOh, és en blanc!\nSi en blanc, perquè la tenia penjada al wikiloc. Però con tants d'altres aquests, la varen esborrar de la carpeta i després del wiki i després d ela web. Ara fa uns anys que tinc la llista i controlo. Varem sortir del Coll de Jau fins el pont d ela Farga a Puiyvaldor.\nAmb un bus normal, semblava que n passaríem per Mosset. Algú explicarà als seus nets; un dia hi va passar un autocar.\nJa dins del camí me vaig deixar al càmara, deixo la motxila i torno i me la poso i quan anem a esmorzar, e trobo rocs a dins


Notícies - Un any de la inauguració de l'Esclat a Sant Cugat\nUn any de la inauguració de l'Esclat a Sant Cugat\nel 29/nov/19 Mar Castro Efemèrides PDF\nEl 29 de novembre de 2018 l'hipermercat Esclat més modern de Catalunya es va inaugurar oficialment a Sant Cugat i a l'endemà obria portes al públic. L'hipermercat era el primer a Sant Cugat del grup Bon Preu i s'ubica a l'enclavament de la B-30 i la C-16 amb un espai de venda de 4.000 metres quadrats.\nLa companyia Bon Preu hi va invertir 23,5 milions d'euros en un projecte que també vol ser un 'hub' i un 'pol d'atracció empresarial'. Durant la inauguració es va explicar que l'edici és sostenible i coeficient, amb un consum d'energia d'un 35% inferior a l'habitual a aquests complexos comercials i amb un 40% menys d'emissions de diòxid de carboni a l'atmosfera.\nL'arribada de l'Esclar va suposar la creació de 114 llocs de treball, dels quals 57 es van concedir a persones de la ciutat a través del Servei d'Ocupació Muncipal (SOM).\nEl nou Esclat era l'establiment número 54 del grup, que també té 127 establiments Bonpreu, 48 benzineres EsclatOil i 12 punts de recollida online BonpreuEsclat repartits per tot el territori català. Darrerament el grup també ha inaugurat establiments a Lloret de Mar i Lleida.\nMoment de la inauguracio / Foto: Bon Preu i Esclat


territoris.cat 10:22 20/06/19\nLa Universitat de Lleida junt amb la científica Olga Martín participen en un projecte transfronterer per aplicar-los a aliments i fàrmacs a mode d'additius saludables\nudl alimentació agroalimentari residus vegetals olga martín\nEls extractes d'escorça de pi té potencials aplicacions en les indústries farmacèutica i alimentària - Pexels\nEls extractes d'escorça de pi i de restes d'altres vegetals com l'oliva, la poma, el préssec, el cogombre i el pebrot vermell tenen potencials aplicacions en les indústries farmacèutica i alimentària per les seves propietats anticanceroses, antimicrobianes i antioxidants. Especialment el pi, que es pot utilitzar en begudes basades en sucs de fruita i recobriments comestibles, tant per a fruita com per a carn curada tallada. És la principal conclusió del projecte Interreg Sudoe REDVALUE de revalorització de residus vegetals, en el qual ha participat la Universitat de Lleida al llarg de tres anys, amb l'equip de la catedràtica de l'ETSEA Olga Martín.\nLa catedràtica Olga Martín, tercera per la dreta, en una reunió del projecte a Perpinyà - REDVALUE\nREDVALUE, que finalitza el pròxim 30 de juny, ha comptat amb un pressupost global de 962.000 euros, dels quals 690.000 estan cofinançats amb Fons FEDER.\nEl repte principal era crear una xarxa de col·laboració entre empreses i centres d'R+D per obtenir productes d'alt valor afegit a partir de residus agroalimentaris i forestals\nEls residus agroalimentaris i forestals són matèries que actualment no s'aprofiten i són eliminades en abocadors o incineradores, la qual cosa suposa un gran desemborsament econòmic, a més d'un impacte ambiental amb repercussió a nivell global, segons destaquen els participants.\nAl Congrés CYTA-CESIA que va tenir lloc al maig a Lleó, l'equip d'Olga Martín va presentar una beguda basada en suc de poma amb extracte d'escorça de pi en càpsula\nEls investigadors han treballat amb polpes d'hortalisses i fruites de la indústria alimentària, escorça de pi procedent de neteges de boscos, i pinyolada i solatge residuals de la producció d'oli. L'objectiu tècnic ha estat l'estudi de les metodologies d'extracció i encapsulació d'aquests extractes que permetin la seva rendibilització com a additius amb propietats antioxidants, anticanceroses o antimicrobianes.\nEl departament d'Agricultura concedirà més de 20M€ en crèdits\nArriba el Dansàneu 2019: dansa, música i cultura d'altura


Francisco Rusillo, guanyador de l'última edició del Sax Fest: “Com que el saxo té poc repertori, el podem crear, i això és interessantíssim” | BonDia Diari digital d'Andorra.\nDiu Efrem Roca que Vincent David –professor seu a París i membre jurat– és el Mozart del saxo. N’hi ha per tant?\nHi estic completament d’acord. Com a saxofonista és un virtuós, però això és potser el que menys em sorprèn d’ell. El que considero genial és la forma com veu la música. De fet, com encara la vida.\nCom pot ser que tenint Mozart aquí no hi hagi una corrua de fans demanant-li autògrafs?\nPel que fa a atenció mediàtica, el món del saxo és a anys llum no només del futbol sinó també d’altres instruments com el piano, el violí i, en fi, la veu. De totes maneres, en el seu àmbit és una celebritat: pensa que per assistir a les classes magistrals que imparteix al Sax Fest hi ha cua. I el mateix a Versalles.\nEl nostre és un instrument relativament jove. Com és sabut, el va inventar Adolphe Sax cap al 1840. Precisament per això no disposem de peces de grans mestres escrites expressament per a nosaltres. El repertori per a saxo està en construcció. I en aquest punt això és un hàndicap.\nQuè porta un jove estudiant de música a decantar-se pel saxo?\nPur atzar, perquè a casa meva no hi havia cap tradició diguem clàssica. Però a Andalusia hi ha molta afició a les bandes –pensa només en Setmana Santa– i com que a les bandes hi ha saxos, em va cridar l’atenció per la forma, per les proporcions, fins i tot –en fi– perquè brilla!\nEl jazz li ha fet més mal que ve, en el sentit que de cara al públic sembla que l’hagi monopolitzat?\nAl contrari, perquè després del boom inicial va seguir una profunda crisi que quasi acaba amb el saxo. I va ser gràcies al jazz, que el va acollir, i als compositors que van escriure influenciats pel jazz –amb el saxo de fons– com el nostre instrument va sobreviure. Així que només li podem estar agraïts. Però el saxo avui no és només jazz.\nVal per a qualsevol tipus de música?\nAbsolutament. És un instrument molt versàtil que podem trobar tant en bandes de rock i de pop, que hi posen una línia de saxo i els queda una cosa molt arregladeta, com en formacions clàssiques.\nSembla extemporani, com un absurd temporal, incloure el saxo a una peça barroca, escrita quan faltaven un o dos segles perquè s’inventés.\nNo creguis, perquè els mestres barrocs no acostumaven a escriure per a un instrument concret. El cas és que molts concursos –com el Sax Fest, sense anar més lluny– acostumen a incloure alguna obra d'aquesta època.\nQuin saxo toca?\nSobretot, l’alt i el soprano, tot i que a la carrera els estudies tots set. Pel que fa a gustos, soc molt flexible, però m’atreu molt la música contemporània, que em permet treballar amb compositors que són amics o coneguts meus. El fet que tinguem poc repertori ens permet crear-lo, i això és molt interessant.\nPel que fa a les sortides professionals, no recordo haver vist més que excepcionalment un saxofonista enrolat en una formació clàssica.\nÉs veritat que rarament veuràs un saxofonista en plantilla. Així que la sortida natural és la docència, a banda de la carrera com a solista. Però els grans –com Vincent David– tenen una agenda que no s’acaba.\nAcaba el màster al juny. I després?\nProbablement, el doctorat, que sembla que serà el requisit per optar a una plaça de professor quan el conservatori s’integri al sistema universitari.\nDeia David que a un músic sortit del conservatori la tècnica se li suposa; que el que distingeix un intèrpret correcte d’un de realment bo és la musicalitat. Què carai és, la musicalitat?\nDifícilíssim d’explicar: potser és el que transmets al públic, però no només a través de la música, també amb la posició corporal, l’actitud, el gest... Una certa coherència entre fons i forma. I que tot sigui fluït, natural, sense forçar.\nAixò, es pot aprendre, o si no es porta de sèrie, malament?\nT’ho dona el temps, l’experiència. Les taules. Però no t’ho ensenyen al conservatori.\nQui bufa més i més fort, és millor saxofonista?\nEn absolut. Hi ha moments que s’ha de bufar amb molta suavitat, quasi sense voler. No cal tenir uns pulmons especialment grans, i en qualsevol cas, la capacitat pulmonar es pot entrenar.\nVengui’ns el saxo: un motiu per acostar-nos a un dels concerts del festival?\nSi el coneixen només d’oïda, els canviarà la percepció que en tenien de dalt a baix. Sortiran del concert sorpresos pel ventall de possibilitats que té, pel seu eclecticisme, perquè és capaç de transitar per qualsevol gènere.\nL’organització del Sax Fest diu que en sis edicions s’han enfilat fins al Top 5 universal. Exageren?\nAl contrari: jo el posaria al Top 3. I és l’únic que es convoca cada any.\nHome, això ho diu perquè el va guanyar l’any passat!\nEl 2015 vaig participar i no vaig guanyar. El premi és important, és clar. Però sobretot ho és l’oportunitat de compartir uns dies amb alguns dels millors saxofonistes del món. I tampoc no hem de negligir els enregistraments que fan, que t’ensenyen exactament qui ets a l’escenari. No té res a veure amb tocar tot sol a casa.


Programa Habitabilitat 2018 - Consorci Metropolità de l'Habitatge\nL'objectiu del Programa és oferir subvencions a fons perdut per a actuacions d'adequació i obtenció de l'habitabilitat en habitatges individuals o unifamiliars de l'àrea metropolitana. En virtut de l'establert a l'article 9 del Reial Decret 537/2020, de 22 de maig, pel qual es prorroga l'estat d'alarma, a partir de l'1 de juny s'aixeca la suspensió dels terminis administratius decretada mitjançant el Reial Decret 463/2020. El termini màxim per presentar impresos 2 és el 20 de juliol.\nBases reguladores - Pubicació BOPB\nConvocatòria HABITABILITAT 2018 - Publicació BOPB\nIncorporació quantia addicional prevista\nAmpli terminis convoc HABI 2018 (BOPB)\nA continuació s'enumeren les preguntes més freqüents relatives a la convocatòria d'habitabilitat 2018.\n1.- Qui pot sol·licitar els ajuts?\nLa convocatòria d'habitabilitat 2018, destina els ajuts a propietaris i llogters d'habitatges individuals o unifamiliars de l'àrea metropolitana de Barcelona, així com a Ajuntaments que disposin d'habitatges cedits, individuals o unifamiliars a la Borsa local de lloguer.\nS'inclouen en aquest Programa tots els habitatges ubicats en els municipis de l'àrea metropolitana de Barcelona (excepte en el municipi de Barcelona, on actua el Consorci de l'Habitatge de la mateixa ciutat), que compleixen els requisits de la convocatòria.\n2.- Quines actuacions es subvencionen?\nActuacions destinades a que l'habitatge assoleixi les condicions mínimes d'habitabilitat legalment exigides.\nActuacions d'adaptació de les instal·lacions de l'interior de l'habitatge: Actuacions d'adaptació a la normativa vigent o aplicable de les instal·lacions individuals de l'habitatge, xarxa d'aigua, xarxa elèctrica, xarxa de gas canalitzat, telecomunicacions, sanejament. També es considerarà subvencionable la instal·lació de punts de recàrrega per a vehicles elèctrics.\nMillores energètiques i de sostenibilitat: Actuacions destinades a la millora de la sostenibilitat energètica com són la millora de l'aïllament de l'habitatge per optimitzar la demanda energètica i assegurar el confort acústic; la incorporació de proteccions solars en les obertures; el canvi de tancaments (finestres, portes de sortida a balcons, altres tancaments exteriors practicables); la substitució de làmpades i lluminàries per altres de major rendiment energètic, il·luminació LED.\nActuacions d'adaptació de la mobilitat de l'habitatge: Actuacions puntuals que millorin l'accessibilitat i la mobilitat interior de l'habitatge, com també la seva adaptació total o parcial. En concret, la instal·lació d'aparells elevadors, la substitució de banyera per dutxa, l'eixamplament o adequació de portes, passadissos, habitacions, cambra higiènica, cuina o altres.\n3.- Quins requisits ha de complir l'habitatge?\nL'habitatge ha de:\na) Haver estat construït abans de l'any 1996.\nb) Ser de titularitat privada.\nc) Constituir el domicili habitual i permanent dels seus propietaris o arrendataris en totes les fases del procediment. Es podrà acreditar aquesta circumstància mitjançant certificació d'empadronament o autorització per a que el Consorci verifiqui les dades del padró.\nEn cas d'habitatges buits es podran acollir als ajuts sempre que s'incorporin a la Borsa de lloguer municipal o comarcal corresponent per un període no inferior a 5 anys.\nNo podran gaudir de les subvencions aquelles obres que hagin estat iniciades abans de formalitzar-se la sol·licitud d'ajuts, ni d'haver rebut el Comunicat tècnic inicial del Consorci.\n4.- Quines passes s'han de seguir per aconseguir els ajuts?\n1.- El primer pas és presentar la documentació per sol·licitar formar part de la convocatòria a l'Oficina Local d'Habitatge o Oficina d'Atenció Ciutadana del municipi:\nInforme tècnic que acrediti la necessitat de les actuacions.\nCèdula d'habitabilitat vigent o sol·licitud de la mateixa.\nProjecte o memòria amb la descripció de les obres.\nPressupost real de les obres, signat, degudament desglossat per capítols i partides, amb estat d'amidaments i preus unitaris.\nAltres pressupostos: cost de la cèdula, cost de la redacció de projectes i d'informes,...\nJustificant de sol·licitud de la llicència o autorització municipal d'obres o, en el seu cas, comunicat o assabentat corresponent.\nImprès 1B - Declaració responsable.\n2.- Un cop validada la documentació anterior per part del Consorci podreu presentar a la vostra Oficina Local d'Habitatge o Oficina d'Atenció Ciutadana la documentació següent:\nEn cas que el sol·licitant dels ajuts sigui llogater, junt amb la sol·licitud dels ajuts haurà de presentar també:\nAutorització del propietari per realitzar les obres.\n3.- Espereu el Comunicat tècnic del Consorci per poder iniciar les obres.\n4.- Quan inicieu les obres haureu de presentar a la vostra Oficina Local d'Habitatge o Oficina d'Atenció Ciutadana la documentació següent:\nDocument acreditatiu de la data d'inici de les obres.\nLlicència o autorització municipal concedida.\n5.- Quan finalitzeu les obres haureu de presentar a la vostra Oficina Local d'Habitatge o Oficina d'Atenció Ciutadana:\nComunicat final de les obres.\nFactures de les obres realitzades.\nJustificants de les transferències bancàries, realitzades pel promotor, que acreditin els pagaments (no es tindrà en compte cap pagament que no s'hagi realitzat mitjançant transferència bancària des del compte bancari del promotor).\nRebuts de l'empresa / professionals que han realitzat les obres.\nCèdula d'habitabilitat vigent, si aquesta no s'ha presentat a l'inici del procés.\n5.- Ja he presentat la sol·licitud d'ajuts, puc iniciar les obres? Haig d'avisar quan iniciï les obres?\nA partir del moment en què rebeu aquest comunicat, podeu iniciar les obres. Disposeu d'un màxim de 8 mesos per a iniciar-les.\n6.- Què és el pressupost subvencionable?\nAls efectes de càlcul dels ajuts, el pressupost subvencionable estarà constituït pels següents conceptes:\n• Pressupost de l'empresa o empreses que realitzin les obres.\n• Honoraris facultatius (redacció de projectes, informes tècnics, certificats necessaris i cost de l'Informe d'Idoneïtat).\n7.- Quin és l'import de la subvenció?\nAmb caràcter general, la quantia màxima de la subvenció no podrà superar el 40% del pressupost subvencionable, ni l'import de 3.000 euros.\nEn cas que l'habitatge s'incorpori a la Borsa local de lloguer aquesta quantia màxima serà de 6.000 euros.\nA efectes del càlcul de la subvenció no s'inclouran impostos, taxes o tributs.\n8.- Quin és el termini per presentar la documentació?\nEl Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, suspenia els termes i els terminis per a la tramitació dels procediments administratius, així com els terminis relatius a la prescripció i a la caducitat.\nEn virtut de l'establert a l'article 9 del Reial Decret 537/2020, de 22 de maig, pel qual es prorroga l'estat d'alarma, a partir de l'1 de juny s'aixeca la suspensió dels terminis administratius decretada mitjançant el Reial Decret 463/2020.\nEl termini màxim per presentar impresos 2 és el 20 de juliol.\n9.- He rebut una notificació electrònica del Consorci, però no puc accedir-hi...\nSi heu rebut una notificació electrònica del Consorci, heu d'accedir mitjançant contrasenya d'un sòl ús, preferiblement des d'un ordinador (ni mòbil, ni tauleta). Per aconseguir aquesta contrasenya, haureu d'introduir les DADES PER A NOTIFICACIONS que heu fet constar a l'imprès 2.\nTotes les dades per a notificacions han de correspondre a una mateixa persona: NIF/CIF, correu electrònic i número de mòbil de la mateixa persona. Si indiqueu unes dades diferents a les que heu fet constar a l'imprès 2, no us deixarà accedir.


Lluís Torró: Castellano hauria de dimitir per la seua més que òbvia negligència\nCastellano hauria de dimitir per la seua més que òbvia negligència\nTornem als incendis, en pocs dies 5. No vull insistir però cal recordar que l'actitud del PP en els incendis de 1994, quan governava el PSOE, va ser histèrica. Amb molta raó, van demanar la dimissió de gatets i gossets i van denunciar la manca de mitjans. Però clar, el que val per als demés no val per a ells. Encara que cada vegada que es parla de qualsevol tema (i en aquest cas, probablement, més) són capaços de recordar el Neanderthal (si va tindre algun espai de poder i, clar, no era del PP), són incapaços d'assumir cap tipus de responsabilitat, mai. Sempre hi ha algun altre culpable. Tant és, Zapatero o la meteorologia. El pitjor no és aquesta actitud mesquina i covard, el pitjor és que fins ara els ha donat rèdits en forma de majories absolutes.\nTorró demana explicacions sobre les denúncies de manca de mitjans d’extinció en l’incendi de Chulilla\nTorró acusa al Consell d’executar una política “irresponsable” en la prevenció d'incendis. “En els últims mesos, per a més inri, Castellano no ha sabut ni corregir ni augmentar els recursos i mitjans. El que ha passat es veia vindre, són dos anys seguits de retalls", ha declarat.\nEtiquetes de comentaris: Chulilla, Conselleria de Governacíó, Conselleria de Medi Ambient, espais naturals, incendis forestals, medi ambient, Serafín Castellano


Nova col·laboració per substituir 110 km de plàstic d’encoixinat per biodegradable – APAEMA\nNova col·laboració per substituir 110 km de plàstic d’encoixinat per biodegradable\nabril 18, 2020 maig 4, 2020\nCatorze productors i productores de Mallorca, inscrites en agricultura ecològica, han fet el pas i han substituït el plàstic d’encoixinat convencional per plàstic biodegradable. Aquest plàstic s’empra tradicionalment en agricultura per evitar la competència entre el cultiu hortícola i les plantes espontànies, protegeix el sòl i l’escalfa. L’acció tendrà un impacte positiu damunt del medi ambient perquè no deixarà residus i s’estalvien recursos naturals en la seva fabricació.\nEl canvi ha estat possible, per segon any consecutiu, gràcies a l’acord entre l’Associació de la Producció Agrària Ecològica de Mallorca (APAEMA) i Mallorca Preservation Fundation (MAPF), les quals signaren un conveni de col·laboració el passat any. APAEMA ha coordinat la compra conjunta de plàstic biodegradable per als seus socis i MAPF ha assumit un percentatge del sobrecost que té aquest plàstic respecte del convencional. Sense aquesta acció, l’ús d’aquest material no contaminant és poc rentable degut al sobrecost que té la versió biodegradable a diferència del plàstic convencional, molt més assequible. Gràcies a l’ajuda econòmica de Mallorca Preservation Fundation, els pagesos han obtingut un preu competitiu que els ha permès fer el canvi.\nEn aquest segon any, 14 finques eco d’horta s’han beneficiat de l’ajuda i en total s’han evitat 110 quilòmetres de plàstic, substituït-lo per 2.750 kg de biofilm biodegradable, sense transgènics. Un augment significatiu respecta la campanya de l’any passat on s’evitaren 60 quilòmetres de plàstic i la comanda fou de 1.533 kg de material biodegradable. El nou plàstic està fabricat amb matèries primes naturals compostables i es dissol a la terra en menys d’un any. Té els mateixos avantatges que el plàstic convencional i fent-ne ús s’evita la generació de l’equivalent en residus plàstics, que tarden centenars d’anys en degradar-se i que en massa casos s’abandonen a la mateixa finca deixant una imatge poc amable del camp mallorquí.


Rehabilitació energètica d'una casa catalogada a Valldoreix\nPosa’t en contacte amb nosaltres per calcular el cost del teu projecte.\nHem aconseguit reformar aquesta casa catalogada adaptant-la als nous criteris d’eficiència energètica.\nAfegint 78m2 i aconseguint una certificació energètica A. Aquest és un clar exemple de que el concepte de casa passiva pot aplicar-se a la rehabilitació de cases antigues que es van construir amb altres prioritats i ara toca actualitzar a les noves exigències dels inquilins: Més metres i més eficiència.\nMetres quadrats de nova construcció 78\nMetres quadrats rehabilitats 130\ndata de construcció Juny 2015\nTipus de construcció Ampliació i rehabilitació energètica integral\nAmb aquesta ampliació s’aconsegueixen 78 metres quadrats dividits en dues plantes independents que aporten a la construcció existent un ampli espai de menjador amb terrassa i vistes.\nLes diferents actuacions realitzades aconsegueixen transformar una casa antiga en una llar adaptada a les necessitats actuals, garantint confort durant tot l’any a un cost reduït.\nInsuflació de cel·lulosa en parets existents\nSubstitució finestres antigues per finestres Passivhaus


No prendràs el nom de Yahweh el teu Déu en va(Èxode 20:7)\nEl tercer manament tracta de la forma que parlem de Déu. Molts no volen transgredir el segon manament, però ensopeguen amb el tercer. La seva transgressió s'ha convertit en un pecat cabdal de la nostra societat moderna. El significat del manament depèn en part de la frase “prendre en va”. Ve d'una arrel que significa malgastar i implica la idea d'alguna cosa buida de sentit.\nLa paraula es troba en el Sal. 2:4 , “el qual no adora a ídols ni fa juraments falsos” on ídols és la traducció de la mateixa paraula (buit, malgastat) i la paraula falsos tradueix el terme per a engany i frau.\nMolts blasfemen el nom de Déu utilitzant les paraules “Crist” i “Jesús”. Uns altres són un poc més considerats i utilitzen el “Déu meu!” o “sant Déu!” com un costum social.\nEncara que utilitzem el nom de Déu com una exclamació espontània, mai és una mica innocent, perquè redueix la naturalesa d'un Déu sant i sobirà a un nivell vulgar. Els cristians no estem lliures d'aquest pecat, perquè encara sense blasfemar el seu nom o fer exclamacions, podem usar-lo de manera banal. Avui en dia molts tenen el costum de dir “que Déu et beneeixi!” com aquell que diu “bon dia” sense pensar en el significat d'aquestes paraules, de la mateixa manera que ho feia Carmen Sevilla en el seu programa del “cuponcito”.\nUns altres tenen el costum d'emprar el terme “Senyor” molt abundantment sense fixar-se en el que diuen, perquè dóna un halo d'espiritualitat. Fins i tot, hi ha molts que l' usen quan oren en lloc de fer una pausa, el que en un escrit seria una coma.\nA més es fan referències vetllades a Déu o explícites amb dites com “això està diví”, “divinament”, “valgui'm Déu!”. Una anàlisi curosa d'aquestes expressions és fonamental si no volem transgredir el tercer manament.\nAvui en dia està de moda en alguns cercles dir que tal persona ha rebut una “profecia” de part de Déu, quan en realitat es tracta d'una intuïció pròpia. Si algú pretén haver rebut una revelació directa de Déu, quan Déu no ha parlat, està trencant el tercer manament (Dt. 13:1-3).


A-FAD: ADGTalk: Oficina de Disseny & Pol Pérez\nADGTalk: Oficina de Disseny & Pol Pérez\nOficina de disseny és un estudi de disseny gràfic creat la tardor del 2014 per l’Ariadna Serrahima, en Diego Bustamante i la Katharina Hetzeneder. Treballen amb llibres i publicacions, projectes d’identitat, pòsters, discs, disseny web, disseny expositiu, docència i recerca.\nL’actual context polític i social determina la seva manera de fer i pensar les coses. Creuen especialment en els continguts i en els processos de treball col·lectius amb els seus clients i tots aquells col·laboradors que els envolten i els permeten construir i enriquir la seva feina. Per a ells dissenyar és una pràctica que no entenen sense el procés de producció. Imprimir continguts forma part del seu dia a dia a través de la impremta L'Automàtica, on experimenten i treballen amb tipografia i impressió offset.\nDurant aquesta nova edició de l'ADG Talk, Oficina de Disseny ens parlarà sobre la seva filosofia de treball, el seu perfil multidisciplinar i els seus múltiples projectes a tot el món, en conversa amb Pol Pérez (AFFAIRE).\nUna vegada més, l'esdeveniment tindrà lloc a la Robadora, un magnífic espai situat al centre del Raval on també gaudirem d'unes cerveses gentilesa de Moritz.\nDimecres 22 de febrer 2017, 19h\nAforament limitat, reserves a http://bit.ly/2kwQmbk


El que l’espai ens retorna, nou programa de planetari a CosmoCaixa - Divulgació científica\n«El que l'espai ens retorna», nou programa de planetari a CosmoCaixa\nPublicat per Editor Ciencia Ciencia el 05/11/2014\nRecentment, CosmoCaixa ha estrenat un nou programa de planetari que porta per títol «To space and back. El que l'espai ens retorna». Es tracta d'un programa de vídeo a cúpula completa en 3D estereoscòpic, produït per l'empresa nord-americana Sky-Skan amb la col·laboració de The Franklin Institute, que ens mostra com la tecnologia que ens ha permès viatjar per l'espai ens ha obert també el camí per crear estris i aplicacions que fem servir diàriament aquí a la Terra. I és que l'exploració espacial està tenint un gran impacte a les nostres vides, un impacte del qual sovint no som gaire conscients. No tan sols ens ajuda a descobrir un Univers de gran bellesa i d'escala inimaginable, sinó que repercuteix en múltiples aspectes de la nostra vida quotidiana. Però quins són aquests avenços? Quan parlem dels beneficis que la tecnologia espacial ens aporta, ens ve al cap l'exemple dels bolquers, ja que gairebé tothom sap que aquests es van inventar precisament per facilitar que els astronautes poguessin dur a terme més còmodament les seves funcions fisiològiques en condicions de microgravetat. Però a part d'aquest exemple una mica cridaner, què més hi ha? Fem una ullada a alguns dels continguts que s'il·lustren al programa.\nUn dels camps d'aplicació més importants de la tecnologia espacial és el dels satèl·lits d'observació de la Terra. Els satèl·lits meteorològics, com ara el Meteosat, són probablement els més coneguts. Com serien d'acurades les previsions meteorològiques o com podríem minimitzar els efectes dels fenòmens atmosfèrics violents si no disposéssim d'aquests satèl·lits? Però n'hi ha molts més! Per exemple, avui dia disposem de tota una xarxa de satèl·lits que monitoritzen constantment l'estat del nostre planeta i que ens permeten mesurar l'impacte de les nostres accions sobre el medi ambient.\nI què podem dir dels satèl·lits de telecomunicacions? La nostra societat actual, global i interconnectada, senzillament no existiria si no fos per la tecnologia espacial.\nUn altre camp destacat en el qual els beneficis de l'exploració espacial resulten evidents és el de la biomedicina. En efecte, nous compostos i nous materials produïts a l'espai, juntament amb avenços tecnològics originàriament desenvolupats per a les missions espacials, salven avui dia milions de vides. Mencionem a tall d'exemple dos casos emblemàtics: d'una banda, els sistemes de diagnòstic per la imatge, que han experimentat una gran millora gràcies al processament de senyals digitals, una tecnologia que es va crear per optimitzar les imatges obtingudes de la Lluna; de l'altra, el fet que milions de persones s'estalviïn doloroses punxades cada dia gràcies a una diminuta bomba automàtica que injecta microdosis d'insulina al cos, obtinguda gràcies als components dissenyats per als laboratoris instal·lats a bord de les sondes Viking, enviades a Mart a mitjan dècada de 1970.\n«To space and back» tracta d'aquestes i de moltes altres qüestions, algunes força desconegudes per al gran públic. Ens mostra que el món en què vivim no seria el mateix sense els avenços científics i tecnològics que l'exploració espacial ens ha retornat, i ens ajuda a reflexionar sobre una qüestió fonamental: invertir en ciència, i particularment en l'exploració espacial, és, de fet, una de les millors maneres d'invertir en el nostre futur!\nbioètica innovació responsable barcelona brain health initiative premi nobel fundació pasqual maragall melanoma global fetge coinfecció investigadores ciències del mar fàrmacs pacients llenguatge genètica horizons oceanografia cosmología mòbil